กินข้าวต้มเป็ดเจ้านี้ตั้งแต่สิบกว่าปีก่อน ตอนนั้นอยู่เกือบถึงแยกทศฯ แต่ปัจจุบัน ย้ายมาอยู่ในร้านข้าวมันไก่ทรงพล ข้างร้านหลิวบะหมี่เกี๊ยว โดยที่ร้านข้าวมันไก่ทรงพลจะขายช่วงเช้าถึงเย็น แต่ร้านนี้ จะขายช่วงเย็นถึงดึกๆ (17:00-21:40 น.)

ข้าวต้มเป็ดชามละ 40 บาท มีเครื่องให้เลือกทั้ง เป็ดพะโล้+เครื่องในเป็ด หมูสับ บะเต็ง กระเพาะหมู ฯลฯ เราเลือกเป็ดพะโล้กับบะเต็ง เป็นของโปรดทั้งสองอย่าง รสชาติเข้มข้น ไม่ต้องปรุงเลย เครื่องในเป็ดมีทั้ง ตับ กึ๋น เลือด อร่อยดีทุกอย่าง กระเทียมเจียวใส่มา หอมกรอบอร่อย ช่วยเพิ่มรสชาติอาหารได้ดีมาก